|  |  |  |
| --- | --- | --- |
| |  | | --- | | https://mail.google.com/mail/u/0/images/cleardot.gif | |  |

Tisztelt Fenntartó, kedves Rácz Edit!

A Budakeszi Úti Óvoda és a Labanc utcai Tagóvoda nevelőtestületével és a közalkalmazotti közösséggel megismertettük Kovács Ildikó óvodavezető következő 5 évre szóló vezetői pályázatát.

A pályázat tükrözi az óvoda gyermekközpontú, szeretetteljes, jó hangulatú légkörét, ami a Vezető személyiségéből is fakad.   
Alkalmazkodik a megváltozott körülményekhez, új kihívásokhoz, feladatokhoz. Terveiben és céljaiban a jövőben is törekszik a gyermekek, a nevelőtestület, a közalkalmazotti közösség számára is fontos humánus, megértő, elfogadó közösség, légkör megtartására.

Rendkívül kiterjedt, mindenre figyelő, testreszabott a pályázat,  a közösség egyetért és azonosulni tud a közeli- és a hosszútávú pedagógiai, szakmai céljaival!

Őszinte, szókimondó, magabiztos, empatikus, gyermekszerető, jó szervező és problémamegoldó vezetőnek ismerte meg a közösségünk Ildikót.

Kapcsolatrendszere és tenni akarása a közösségért átsegíti a felmerülő problémákon.

A nevelőtestület minden  tagját, és a közalkalmazotti közösséget is biztatja a folyamatos önképzésre, támogatja fejlődni vágyó igényeinket, és őszintén örül a sikereknek, fejlődésnek.

Nyitott az innovációra, élhetünk pedagógiai szabadságunkkal.

A szülőkkel is nagyon jó kapcsolatot ápol. Elérhető a számukra telefonon és személyes beszélgetések alkalmával is, naprakész a gyerekekkel kapcsolatos történésekkel, esetleges változással.

A pedagógusok szakmai véleménye, és a  közalkalmazottak véleménye egyöntetűen támogató, elfogadó a pályázatot és a személyt illetően is.

A Budakeszi Úti Óvoda  és a Labanc utcai dolgozók nevében:

Tisztelettel:

Zsirosné Vojkuj Angelika

Vezető helyettes

Valent Lászlóné

Tagóvoda vezető

Budapest, 2023. április 19.